**Deddf RheolEIDDIO ac ArolYGU gofal Cymdeithasol (CYMru) 2016**

**Unigolion cyfrifol**

**Am beth mae’n sôn?**

Mae Deddf Rheoleiddio ac Arolygu Gofal Cymdeithasol (Cymru) 2016 yn darparu fframwaith diwygiedig llyfn ar gyfer rheoleiddio ac arolygu gwasanaethau gofal cymdeithasol yng Nghymru. Mae’n ymgorffori amcanion Deddf Gwasanaethau Cymdeithasol a Llesiant (Cymru) 2014 a Deddf Llesiant Cenedlaethau’r Dyfodol (Cymru) 2015.

Mae’r Ddeddf yn cael ei chyflwyno i wella **ansawdd gofal a chymorth** yng Nghymru. Bydd yn gwneud hyn drwy atgyfnerthu diogelu, cynyddu atebolrwydd a rhoi llais cryfach i bobl sy’n defnyddio gwasanaethau gofal a chymorth.

**Ar bwy fydd hon yn effeithio?**

Awdurdodau lleol, darparwyr gofal, rheolwyr, staff a phobl sy’n defnyddio’r **gwasanaethau rheoledig** canlynol: cartrefi gofal, llety diogel, canolfannau preswyl i deuluoedd, mabwysiadu a maethu, lleoliadau ar gyfer oedolion, eiriolaeth a chymorth yn y cartref.

**Beth fydd yn wahanol?**

Mae’r Ddeddf yn nodi symud o system rheoleiddio sy’n ffocysu ar gydymffurfio ag isafswm safonau at system ac hinsawdd sy’n ystyried, yn hytrach, yr effaith y mae gwasanaethau gofal a chymorth yn eu cael ar fywydau a **llesiant** pobl.



* **Riportio** safonedig ar draws awdurdodau lleol
* Arolygon awdurdodau lleol yn **ffocysu ar effaith** a llesiant
* Cyflwyno adroddiadau ar **sefydlogrwydd   
  y farchnad**
* Gwell **goruchwyliaeth o'r farchnad** o ddarparwyr pwysig gan y rheolydd
* Bydd y Cyngor Gofal ac   
  SSIA yn uno i fod yn **Gofal Cymdeithasol Cymru**: asiant ar gyfer newid yn   
  y sector
* **Dyletswydd i gydweithredu** gydag AGGCC
* Gwell **atebolrwydd** drwy ‘unigolion cyfrifol’
* **Ystadegau**

blynyddol newydd **darparwyr**

* Newidiadau   
  i **gofrestru**

gwasanaeth AGGCC

* Arolygon darparwyr yn **ffocysu ar effaith** a llesiant
* **Cofrestru** gweithwyr gofal **yn orfodol**,yn ogystal â gweithwyr cymdeithasol a rheolwyr
* Cofrestru’r **gweithlu** gyda **Gofal Cymdeithasol Cymru**
* Rheoleiddio **hyfforddiant** gweithwyr gofal

**Sut bydd hyn yn effeithio ar unigolion cyfrifol?**

Mae’r Ddeddf yn ail-gydbwyso atebolrwydd yn y system gofal cymdeithasol, yn symud o’r bobl hynny sydd yn gweithio ar y rheng flaen yn unig er mwyn sicrhau   
bod cyflogwyr, perchnogion cwmnïau a chyfarwyddwyr yn atebol yn ôl y gyfraith.   
O Ebrill 2018 bydd rhaid i ddarparwyr gwasanaeth ddynodi uwch gynrychiolydd – perchennog, partner, aelod o’r bwrdd neu uwch swyddog yr awdurdod lleol – fel ‘unigolyn cyfrifol’ fel rhan o’u cofrestriad.

Dydy’r cysyniad o unigolyn cyfrifol (UC/RI) ddim yn un newydd. Fodd bynnag, cyn   
i’r Ddeddf ddod i rym, doedd e ddim yn ofyniad rheoliadol penodol o gofrestriad darparwr gwasanaeth. Bydd rhaid i ddarparwyr ddynodi unigolion cyfrifol yn ôl y ddeddfwriaeth newydd, ond does dim gofyn i unigolion cyfrifol gofrestru gyda Gofal


Cymdeithasol Cymru. Bydd rhaid i unigolion cyfrifol ateb gofynion prawf ‘person addas a phriodol’ a chyflawni dyletswyddau statudol yn ôl y rheoliadau.

**Unigolyn cyfrifol**

* Rhaid iddi/iddo fod yn berson ‘addas a phriodol’
* Gellir ei ddynodi mewn mwy nag   
  un sefydliad

Mae’n eithrio’r rhai hynny:

* Â throsedd am dwyll neu anonestrwydd, trais, drylliau neu gyffuriau neu unrhyw drosedd a restrir yn Siediwl 3 Deddf Troseddau Rhywiol 2003
* Sy’n gyfrifol am neu wedi cyfrannu   
  at neu wedi hwyluso camymddygiad neu gam-reoli wrth ddarparu gwasanaeth rheoledig



**Cyfrifoldebau**

Bydd UC yn sicrhau ansawdd y gwasanaeth. Maen nhw’n debygol   
o fod yn gyfrifol am:

* Ansawdd gofal ymhob un gwasanaeth
* Sicrhau bod ystadegau blynyddol y darparwr yn gywir
* Penodi rheolwr cofrestredig addas a phriodol
* Cynnwys adroddiadau blynyddol darparwyr



Mae rôl uwch yr UC yn darparu cadwyn glir o atebolrwydd o ystafell y bwrdd i waith   
y rheng flaen. Bydd yr unigolion cyfrifol yn atebol i greu hinsawdd lle gellir mesur effaith y gwasanaeth at lesiant y defnyddiwr.

**Cofiwch**

Ni fydd hyn yn effeithio ar gofrestru gwasanaeth tan Ebrill 2018 a bydd y broses o   
ail-gofrestru yn digwydd yn gyfnodol a bydd ar waith yn llawn erbyn Ebrill 2019. Bydd gweinidogion yn cyhoeddi cyfarwyddyd am sut gall unigolion cyfrifol gydymffurfio â gofynion y rheoliad.

Mae rheoliadau yn datgan y dylid trin unigolion cyfrifol fel gweithwyr cymdeithasol yn ôl y Ddeddf. Rhaid i Gofal Cymdeithasol Cymru hybu a chynnal safonau uchel o ymddygiad ac arferion ymhlith gweithwyr gofal cymdeithasol, safonau uchel wrth hyfforddi gweithwyr cymdeithasol a hyder y cyhoedd mewn gweithwyr cymdeithasol gan gynnwys unigolion cyfrifol.